Lerkehaug

Lerkehaug er et boligområde i Steinkjer kommune i Trøndelag. Stedet var tidligere et tettsted, men regnes fra 1. januar 2002 som en del av tettstedet Steinkjer. Grunnkretsen Lerkehaug hadde 431 innbyggere i 2017. Lerkehaug ligger langs Fylkesvei 759 (Henningvegen), ca. tre km sør for Steinkjer sentrum. Veien gikk tidligere tvers gjennom boligområdet, men i 1991 åpnet en ny vei vest for området. Utbyggingen av Lerkehaug startet i 1950-årene, da det ble bygd hus på vestsiden av Henningvegen. I 1960-årene ble de første husene på østsiden av veien oppført. Mellom 1974 og 1978 ble området på flata vest for Henningvegen bebygd.

Lerkehaug har fått sitt navn fra en liten bestand lerketrær, som sto på østsiden av Henningvegen, på toppen av Lerkehaugbakken nord for dagens boligområde.

Referanser 

Bosetninger i Steinkjer